شه‌فه‌ق نيوز/ رووژنامه‌ێ بايس له‌ زووان سه‌رچه‌وه‌يل پۆليس و ئداره‌ێ زيندانه‌يل ئاشكراێ ئه‌وه‌ كرد ك زيندانيكرياگه‌يل هه‌ڕه‌شه‌ێ كوشتن و كوتكوتكردن هاوشيوه‌ له‌ ئدريس ئۆكبير ئه‌كه‌ن ك وه‌ل خوه‌يانا زيندانى كرياگه‌و ده‌س له‌ په‌لاماره‌ ترۆريستيه‌گه‌ێ كاتالۆنيا داشتگه‌.
سه‌رچه‌وه‌يگ باس له‌وه‌ كرد ئوكبير ك ده‌سوه‌سه‌ر كرياگه‌ وه‌ ته‌نياو يه‌كيگه‌ له‌و چوار كه‌سه‌ ك په‌لامار مه‌ردم بيتاوان دانه‌ له‌ شاره‌يل به‌رشلۆنه‌و كامبريلس و ئيسه‌يش داوا له‌ پاسه‌وانه‌يل زيندان كردگه‌ زياتر مقه‌يه‌تى له‌لى بكه‌ن هه‌ناێ ك ئه‌و هه‌ڕه‌شه‌يله‌ له‌و زيندانيه‌يله‌ ژنه‌فتگه‌.
جى باسه‌، رووژنامه‌ێ ناوبرياێ باس له‌وه‌يش كرد ك زيندانيكرياگه‌يل هه‌ناێ چه‌ويان كه‌فته‌سه‌ ئى تاوانباره‌ ده‌س كردنه‌سه‌ هاوار و هه‌ڕه‌شێ كوتكوتكردن و كوشتن له‌لى كردنه‌.
